**ΟΡΟΙ, ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΓΙΑ ΤΗΝ ΠΑΡΟΧΗ ΔΩΡΕΑΝ ΣΙΤΙΣΗΣ ΑΚΑΔ. ΕΤΟΥΣ 2023-2024**

**Ι. Δικαίωμα υποβολής αίτησης για δωρεάν σίτιση έχουν:**

**1.**Οι προπτυχιακοί φοιτητές, εφόσον δεν είναι ήδη κάτοχοι πτυχίου και για όσα έτη απαιτούνται για τη λήψη πτυχίου, σύμφωνα με το ενδεικτικό πρόγραμμα σπουδών προσαυξημένα κατά δύο (2) έτη.

**2.**Οι μεταπτυχιακοί φοιτητές, εφόσον δεν είναι ήδη κάτοχοι μεταπτυχιακού τίτλου και για όσα έτη διαρκεί η φοίτησή τους, σύμφωνα με το εκάστοτε ενδεικτικό πρόγραμμα δευτέρου κύκλου σπουδών.

**3.** Οι υποψήφιοι διδάκτορες, εφόσον δεν είναι ήδη κάτοχοι διδακτορικού τίτλου και για τέσσερα (4) έτη από την ημερομηνία εγγραφής τους.

**4.**Οι εγγεγραμμένοι, ως φιλοξενούμενοι, φοιτητές στο Πανεπιστήμιο Μακεδονίας, που προέρχονται από ομοταγή Ιδρύματα της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας.

**ΙΙ. Προϋποθέσεις για υποβολή αίτησης :**

Άγαμοι φοιτητές, των οποίων το ετήσιο οικογενειακό εισόδημα, όπως προκύπτει από τις αντίστοιχες **Πράξεις Διοικητικού Προσδιορισμού Φόρου**(πρώην εκκαθαριστικά σημειώματα) του φορολογικού έτους 2023 (εκκαθαριστικό έτους 2022), δεν υπερβαίνει τις σαράντα πέντε χιλιάδες **(45.000) Ευρώ** προκειμένου για οικογένεια με ένα μόνο τέκνο. Για οικογένειες με δύο τέκνα και πλέον το παραπάνω ποσό προσαυξάνεται κατά πέντε χιλιάδες **(5.000) Ευρώ** για κάθε τέκνο πέραν του πρώτου.
Το ανωτέρω διαμορφούμενο ποσό προσαυξάνεται κατά τρεις χιλιάδες **(3.000) Ευρώ** εφόσον ο αδελφός του δικαιούχου φοιτητή είναι ενεργός προπτυχιακός φοιτητής. Εάν περισσότεροι του ενός αδελφοί υπάγονται σε αυτήν την κατηγορία το ποσό αυτό προσαυξάνεται κατά τρεις χιλιάδες (3.000) Ευρώ για καθέναν από αυτούς.

* Έγγαμοι φοιτητές, των οποίων το ετήσιο οικογενειακό εισόδημα, όπως προκύπτει από τις αντίστοιχες **Πράξεις Διοικητικού Προσδιορισμού Φόρου** (πρώην εκκαθαριστικά σημειώματα) του φορολογικού έτους 2023 (εκκαθαριστικό έτους 2022) δεν υπερβαίνει τις σαράντα πέντε χιλιάδες **(45.000) Ευρώ**. Προκειμένου για έντεκνη οικογένεια το ποσό αυτό προσαυξάνεται κατά πέντε χιλιάδες **(5.000) Ευρώ** για κάθε ανήλικο τέκνο.
* Άγαμοι φοιτητές άνω των 25 ετών, των οποίων το ετήσιο ατομικό εισόδημα, όπως προκύπτει από την αντίστοιχη **Πράξη Διοικητικού Προσδιορισμού Φόρου**(πρώην εκκαθαριστικό σημείωμα) του φορολογικού έτους 2023 (εκκαθαριστικό έτους 2022), δεν υπερβαίνει τις είκοσι πέντε χιλιάδες **(25.000) Ευρώ**.
* Τα κατά περίπτωση διαμορφούμενα ποσά μειώνονται **κατά 10%**, όταν οι δικαιούχοι φοιτητές κατοικούν μόνιμα στο Δήμο που έχει την έδρα του το Τμήμα φοίτησης.
* Ως ετήσιο οικογενειακό εισόδημα νοείται το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, των γονέων του και των ανήλικων αδελφών του από κάθε πηγή. (Το συνολικό εισόδημα που αναγράφεται στην **Πράξη Διοικητικού Προσδιορισμού Φόρου** ως «φορολογητέο εισόδημα»).
* Προκειμένου για έγγαμο φοιτητή, ως ετήσιο οικογενειακό εισόδημα νοείται το συνολικό ετήσιο φορολογούμενο πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα των ιδίου, του/της συζύγου του/της και των ανηλίκων τέκνων του από κάθε πηγή. (Το συνολικό εισόδημα που αναγράφεται στην **Πράξη Διοικητικού Προσδιορισμού Φόρου** ως «φορολογητέο εισόδημα»).
* Στο οικογενειακό εισόδημα δεν υπολογίζονται ποσά εκτάκτων αποζημιώσεων (εφάπαξ, αποζημίωση απολυόμενων, τίμημα πώλησης ακινήτου).
* Το ύψος του ετήσιου οικογενειακού ή ατομικού εισοδήματος δεν αποτελεί κριτήριο παροχής δωρεάν σίτισης στον φοιτητή, όταν ο ίδιος, ανεξαρτήτου ηλικίας, ή ένας εκ των γονέων του εάν είναι άγαμος κάτω των 25 ετών, ή ο/η σύζυγος του/της εάν είναι έγγαμος, εισπράττει επίδομα ανεργίας.

**ΙΙΙ. Δικαιολογητικά που απαιτούνται για παροχή δωρεάν σίτισης**

Κατά την διαδικασία υποβολής της [Ηλεκτρονικής Αίτησης](https://docs.google.com/forms/d/e/1FAIpQLSf8Gp62Im4alfd9KZjYN7YbW_RXhP_6eeWlIOGnxwxwEV5HKw/viewform) η οποία συμπληρώνεται από το φοιτητή και επέχει θέση Υπ. Δήλωσης) επισυνάπτονται σε αρχεία τα εξής:

**1.**ΑΚΑΔΗΜΑΪΚΗ ΤΑΥΤΟΤΗΤΑ.

**2.**ΠΡΑΞΗ ΔΙΟΙΚΗΤΙΚΟΥ ΠΡΟΣΔΙΟΡΙΣΜΟΥ ΦΟΡΟΥ (πρώην Εκκαθαριστικό Σημείωμα) φορολογικού έτους 2023 (εκκαθαριστικό έτους 2022) των γονέων ή του γονέα του φοιτητή, που έχει την επιμέλειά του, καθώς και του ίδιου του φοιτητή και των λοιπών ανήλικων μελών της οικογένειας, εφόσον ο φοιτητής ή/και τα ανήλικα υποβάλουν φορολογική δήλωση.

**ΠΡΟΣΟΧΗ!**

- Οι φοιτητές που έχουν συμπληρώσει το 25ο έτος της ηλικίας τους και υποβάλλουν φορολογική δήλωση, θα επισυνάπτουν μόνο την ατομική **Πράξη Διοικητικού Προσδιορισμού Φόρου**, φορολογικού έτους 2023 (εκκαθαριστικό έτους 2022) και φωτοτυπία της Αστυνομικής Ταυτότητας.

- Οι έγγαμοι φοιτητές θα επισυνάπτουν **Πράξη Διοικητικού Προσδιορισμού Φόρου** (ατομική και συζύγου), φορολογικού έτους 2023 (εκκαθαριστικό έτους 2022).

- Σε περίπτωση που μέχρι την υποβολή της αίτησης δεν έχει εκδοθεί η **Πράξη Διοικητικού Προσδιορισμού Φόρου**, φορολογικού έτους 2023(εκκαθαριστικό έτους 2022), θα επισυνάπτεται αντίγραφο της φορολογικής δήλωσης (Ε1) φορολογικού έτους 2022 και η **Πράξη Διοικητικού Προσδιορισμού Φόρου**, φορολογικού έτους 2021 (εκκαθαριστικό έτους 2021).

- ΕΓΓΡΑΦΟ ΔΗΜΟΣΙΑΣ ΑΡΧΗΣ ΥΠΗΡΕΣΙΩΝ Ή ΛΟΓΑΡΙΑΣΜΩΝ ΚΟΙΝΗΣ ΩΦΕΛΕΙΑΣ Ή ΤΟ ΕΚΚΑΘΑΡΙΣΤΙΚΟ 2022 (Από το οποίο να προκύπτει ο τόπος μόνιμης κατοικίας)

- ΒΕΒΑΙΩΣΗ ΕΠΙΔΟΤΗΣΗΣ ΑΝΕΡΓΙΑΣ ΑΠΟ ΤΟΝ ΟΑΕΔ, όταν ο ίδιος ο φοιτητής, ανεξαρτήτου ηλικίας, ή ένας από τους γονείς του εάν είναι άγαμος κάτω των 25 ετών, ή ο/η σύζυγός του/της εάν είναι έγγαμος, εισπράττει επίδομα ανεργίας. Στην περίπτωση αυτή δεν απαιτείται **Πράξη Διοικητικού Προσδιορισμού Φόρου**.

- Το αρμόδιο γραφείο της Φοιτητικής Μέριμνας μπορεί να ζητά και άλλα, κατά την κρίση του, αποδεικτικά στοιχεία για την οικονομική και περιουσιακή κατάσταση του ενδιαφερόμενου, προκειμένου να αποφανθεί αν δικαιούται ή όχι σίτισης.

►**ΚΥΠΡΙΟΙ ΦΟΙΤΗΤΕΣ θα επισυνάπτουν:**

α) Βεβαίωση του Τμήματος Εσωτερικών Προσόδων του Υπουργείου Οικονομικών της χώρας τους, στην οποία θα φαίνεται το οικογενειακό εισόδημα που αποκτήθηκε το έτος 2022. (ΦΟΡΟΛΟΓΙΚΗ ΒΕΒΑΙΩΣΗ)

β) Πρόσφατο πιστοποιητικό οικογενειακής κατάστασης.

►**ΑΛΛΟΔΑΠΟΙ ΚΑΙ ΦΟΙΤΗΤΕΣ TEKNA ΕΛΛΗΝΩΝ ΕΞΩΤΕΡΙΚΟΥ θα επισυνάπτουν:**

α) Βεβαίωση της αρμόδιας Δημόσιας Οικονομικής Υπηρεσίας της χώρας τους, **επίσημα μεταφρασμένη** στην Ελληνική γλώσσα, στην οποία θα φαίνεται το οικογενειακό εισόδημα που αποκτήθηκε το έτος 2022.

β) Πρόσφατο πιστοποιητικό οικογενειακής κατάστασης.

►**ΑΛΛΟΔΑΠΟΙ ΥΠΟΤΡΟΦΟΙ ΦΟΙΤΗΤΕΣ** θα επισυνάπτουν Βεβαίωση χορήγησης υποτροφίας, ακαδ. έτους 2023-2024, από το Υπουργείο Παιδείας, Εξωτερικών, Οικονομικών κλπ.

►**ΦΟΙΤΗΤΕΣ ΜΕ ΤΟ ΠΡΟΓΡΑΜΜΑ ERASMUS** θα επισυνάπτουν Βεβαίωση από το Γραφείο Erasmusτου Πανεπιστημίου Μακεδονίας, στην οποία θα αναγράφεται το χρονικό διάστημα της παραμονής τους στο Πανεπιστήμιο.

**ΕΠΙΠΛΕΟΝ ΔΙΚΑΙΟΛΟΓΗΤΙΚΑ** (μόνο για όσους εμπίπτουν στις παρακάτω κατηγορίες):

- Πιστοποιητικό της Ανώτατης Συνομοσπονδίας Πολυτέκνων Ελλάδος που να μην έχει λήξει (**Πολύτεκνοι**)

- Βεβαίωση του οικείου Ιδρύματος, του τρέχοντος εξαμήνου, από την οποία να προκύπτει ότι ο/η αδελφός/ή του δικαιούχου φοιτητή είναι ενεργός προπτυχιακός φοιτητής, για το ακαδ. έτος 2023-2024.

-Σε περίπτωση μη ολοκλήρωση της εγγραφής πρωτοετών φοιτητών θα επισυνάπτεται το **ΔΕΛΤΙΟ ΕΠΙΤΥΧΙΑΣ** (από τις πανελλαδικές εξετάσεις)

*(****Αδελφός φοιτητής****).*

- Πρόσφατο πιστοποιητικό οικογενειακής κατάστασης *(****Κύπριοι, αλλοδαποί, φοιτητές τέκνα Ελλήνων εξωτερικού, τέκνα άγαμης μητέρας, ορφανοί****).*

- Πιστοποιητικό Υγειονομικής Επιτροπής *(Λόγοι υγείας).*

- Αντίγραφο της πράξης συνταξιοδότησης.

*- Ληξιαρχική Πράξη Θανάτου του Αποβιώσαντος Γονέα (Εάν ο φοιτητής εμπίπτει στην κατηγορία απορφανισθέντες φοιτητές από τον ένα ή και από τους δύο γονείς, εφόσον δεν έχουν υπερβεί το 25ο έτος της ηλικίας τους).*

**ΟΙ ΦΟΙΤΗΤΕΣ ΤΩΝ ΟΠΟΙΩΝ ΟΙ ΓΟΝΕΙΣ ΕΙΝΑΙ ΔΙΑΖΕΥΓΜΕΝΟΙ ΥΠΟΒΑΛΛΟΥΝ:**

1. Εκκαθαριστικό σημείωμα από τη ΔΟΥ με το εισόδημα του γονέα που έχει τη γονική μέριμνα του φοιτητή.
2. Πρόσφατη Υπεύθυνη Δήλωση του Γονέα ότι έχει τα αποκλειστικά έξοδα του φοιτητή.

**IV. Υποβολή Αίτησης και δικαιολογητικών – Προθεσμία υποβολής**

* Οι Αιτήσεις των φοιτητών για χορήγηση δωρεάν σίτισης ακαδ. έτους 2023-2024, με τα απαραίτητα δικαιολογητικά, θα υποβάλλονται **ηλεκτρονικά,** μέσα από την κατάλληλη διαδικτυακή πλατφόρμα του Πανεπιστημίου, χρησιμοποιώντας τα στοιχεία του λογαριασμού τύπου user@uom.edu.gr.
* Οι φοιτητές όλων των ετών θα υποβάλλουν ηλεκτρονικά την αίτηση και τα απαραίτητα δικαιολογητικά. **Η πλατφόρμα θα ανοίγει τον μήνα  Σεπτέμβριο κάθε ακαδημαϊκού έτους (θα βγαίνει σχετική ανακοίνωση στην ιστοσελίδα της Φοιτητικής Μέριμνας: Φοιτητικά > Φοιτητική Μέριμνα > Ενημέρωση).**
* Οι πρωτοετείς φοιτητές ακαδ. έτους 2023-2024, θα υποβάλλουν ηλεκτρονικά την αίτηση, με τα απαραίτητα δικαιολογητικά, κατά την περίοδο των εγγραφών τους και στις ημερομηνίες που θα ορίσει το τμήμα Φοιτητικής Μέριμνας.(Εάν δεν έχει εκδοθεί η ακαδημαϊκή ταυτότητα θα επισυνάπτουν την αστυνομική)

**ΠΡΟΣΟΧΗ: Σύμφωνα με το**  [ΦΕΚ (Αρ. Φύλλου 1965/18-6-2012), αριθμ. Φ5/68535/Β3/18-6-2012, που αφορά την παροχή δωρεάν σίτισης στους φοιτητές των Α.Ε.Ι.](https://www.uom.gr/assets/site/public/nodes/5456/2413-fek-1965-18-06-2012-b.pdf):

**8. Αν η χρηματοδότηση του Ιδρύματος από τον κρατικό προϋπολογισμό, κατά τα οριζόμενα στο άρθρο 63 του ν. 4009/2011 (Α 195), δεν επαρκεί για την κάλυψη της δαπάνης σίτισης του συνόλου των φοιτητών που εμπίπτουν στις κατηγορίες της παραγράφου 2 του παρόντος, τότε το Διοικητικό Συμβούλιο της Λέσχης ή η Επιτροπή Φοιτητικής Μέριμνας του Ιδρύματος, εάν δεν υφίσταται Λέσχη, χορηγεί την προβλεπόμενη στο άρθρο 6 της παρούσης ειδική ταυτότητα κατά προτεραιότητα σε όσους εμπίπτουν στις κατωτέρω αναφερόμενες κατηγορίες.**

**9. α) Φοιτητές που είναι πολύτεκνοι, κατά την έννοια του άρθρου 1 του ν. 1910/1944 (Α 229), όπως αντικαταστάθηκε με την παράγραφο 1 του άρθρου 6 του ν. 3454/2006 (Α 75), και τέκνα αυτών. Η πολυτεκνική ιδιότητα διατηρείται ισοβίως σύμφωνα με τα οριζόμενα στην παράγραφο 3 του άρθρου 6 του ν. 3454/2006 (Α 75).**

 **β) Φοιτητές που φέρουν την ιδιότητα του γονέα ή του τέκνου πολυμελούς οικογένειας με τρία ζώντα τέκνα από νόμιμο γάμο ή νομιμοποιηθέντα ή νομίμως αναγνωρισθέντα ή υιοθετηθέντα.**

 **γ) Φοιτητές με αδελφό ή αδελφή, ενεργό φοιτητή του πρώτου κύκλου σπουδών, όπως ορίζεται στο άρθρο 2 28164 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) του ν. 4009/2011 (Α 195), εφόσον δεν είναι ήδη κάτοχος πτυχίου, μεταπτυχιακού ή διδακτορικού τίτλου, που φοιτά σε Πανεπιστήμιο ή Τ.Ε.Ι. ή στις Ανώτατες Εκκλησιαστικές Ακαδημίες ή στην Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), καθώς και στις Ανώτερες Σχολές Τουριστικής Εκπαίδευσης του Υπουργείου Πολιτισμού και Τουρισμού διαφορετικής πόλης της μόνιμης κατοικίας των γονέων τους.**

 **δ) Απορφανισθέντες φοιτητές από τον ένα ή και από τους δύο γονείς, εφόσον δεν έχουν υπερβεί το 25ο έτος της ηλικίας τους.**

 **ε) Φοιτητές που φέρουν την ιδιότητα του τέκνου άγαμης μητέρας με τουλάχιστον ένα μη αναγνωρισθέν τέκνο, το οποίο ή τα οποία δεν έχουν υπερβεί το 25ό έτος της ηλικίας τους.**

**στ) Φοιτητές με γονείς, τέκνα, αδέλφια, συζύγους που είναι τυφλοί ή κωφάλαλοι ή νεφροπαθείς, που υποβάλλονται σε αιμοκάθαρση ή πάσχουν από μυϊκή δυστροφία Duchenne ή ανήκουν στην κατηγορία ατόμων ειδικών αναγκών επειδή έχουν κινητικά προβλήματα οφειλόμενα σε αναπηρία άνω του 67%.**

 **ζ) Οι πάσχοντες από τις σοβαρές ασθένειες που προβλέπονται στις διατάξεις του άρθρου 35 του ν. 3794/2009 (Α΄ 156).**

**η) Φοιτητές που φέρουν την ιδιότητα του τέκνου θύματος τρομοκρατίας, όπως ορίζεται στην παράγραφο 1 του άρθρου 1 του ν. 1897/1990 (Α 120) και δεν έχουν υπερβεί το 25ό έτος της ηλικίας τους.**

**ΔΕΝ ΕΧΟΥΝ ΤΟ ΔΙΚΑΙΩΜΑ ΤΗΣ ΔΩΡΕΑΝ ΣΙΤΙΣΗΣ**

**Α.** Όσοι έχουν συμπληρώσει, το ανώτατο χρονικό όριο, της παροχής δωρεάν σίτισης που είναι: ΠΡΟΠΤΥΧΙΑΚΟΙ (όσα τα έτη κανονικής (ελάχιστης) φοίτησης συν δύο (2) έτη), ΜΕΤΑΠΤΥΧΙΑΚΟΙ (τα έτη κανονικής φοίτησης), συν ένα (1) και ΔΙΔΑΚΤΟΡΙΚΟΙ (τέσσερα (4) έτη) συν ένα (1).

**Β.** Οι στρατευμένοι/-νες και όσοι φοιτούν σε στρατιωτική σχολή και για όσο χρόνο διαρκεί η στράτευση - φοίτηση.

**Γ.** Οι προπτυχιακοί φοιτητές που γράφτηκαν στο Πανεπιστήμιο με ΚΑΤΑΤΑΚΤΗΡΙΕΣ ΕΞΕΤΑΣΕΙΣ ή είναι ΠΤΥΧΙΟΥΧΟΙ ΑΛΛΗΣ ΣΧΟΛΗΣ Α.Ε.Ι. ή Τ.Ε.Ι.

**Δ.** Οι μεταπτυχιακοί φοιτητές που κατέχουν ήδη μεταπτυχιακό ή διδακτορικοί  φοιτητές που κατέχουν ΗΔΗ ΔΙΔΑΚΤΟΡΙΚΟ ΤΙΤΛΟ.

**Ε.** Η δωρεάν σίτιση κατά τη διάρκεια των σπουδών διακόπτεται όταν:

α. ο φοιτητής στρατεύθηκε και για όσο χρόνο διαρκεί η στράτευσή του

β. ο φοιτητής διέκοψε τη σίτισή του λόγω σοβαρής ασθένειας και για όσο χρόνο ισχύει η διακοπή

Για περισσότερες πληροφορίες μεταβείτε στον παρακάτω σύνδεσμο:

* [ΦΕΚ (Αρ. Φύλλου 1965/18-6-2012), αριθμ. Φ5/68535/Β3/18-6-2012, που αφορά την παροχή δωρεάν σίτισης στους φοιτητές των Α.Ε.Ι.](https://www.uom.gr/assets/site/public/nodes/5456/2413-fek-1965-18-06-2012-b.pdf)